Рақым Тәжібайұлы

thumb
Рақым Тәжібайұлы - 1946 жылы 28 мамырда Алматы облысы Ақсу ауданы Сағабүйен ауылында туған.

Әкесі - Мұқанов Тәжібай, зейнеткер.
Анасы - Мұқанова Зағипа, зейнеткер.

Республикалық эстрадалық-цирк өнері студиясын (1967); Абай атындағы Алматы мемлекеттік университетін (1997) домбыра пәнінің мұғалімі, әртіс-домбырашы, мұғалім мамандығы бойынша бітірген. Қазақ және орыс тілдерін біледі.
Нұр Отан ХДП мүшесі (2003 жылдан).
1996 жылдан - «Қазақконцерт» қазақ мемлекеттік концерттік бірлестігінің домбырашысы. 
1997 жылдан - Құрманғазы атындағы халық аспаптары оркестрінің жеке домбырашысы.
Қазақстанның Еңбек сіңірген әртісі (1990).

Қазақстанның болашағы туралы болжамы - «Жақын жылдары дүниежүзінің алдыңғы қатарлы мемлекеті болары сөзсіз анық».
Хоббиі - «Домбыра жасау өнерімен айналысамын».
Сүйіп оқитын әдебиеті - «Өнер туралы кітаптар, әзіл-сықақ жанрын жақсы көремін».

Үйленген. Жұбайы - Ажаркүл, әнші, Қазақстанның Еңбек сіңірген Қайраткері. Балалары - Гүлбахрам, Гүлнар, Айнұр.Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

Дереккөздер

Санат:1946 жылы туғандар
Санат:Алматы облысында туғандар
Санат:Қазақстан музыканттары
Санат:Қазақстанның еңбек сіңірген әртістері
Санат:Домбырашылар